stanford-oval/wikipedia huggingface dataset:
פסק דין כותה
הערות שוליים

↑  (בג"ץ 5168/93, מור נ' בית הדין הארצי לעבודה ואנגל, פ"ד נ' (4) 628)
1 2  ניצן צבי כהן, ‏למה זכאי ׳פרילנסר׳: הפסיקה שמנסה לעשות סדר בשטח האפור של יחסי העבודה, באתר דבר העובדים בארץ ישראל, 13 באפריל 2021
1 2  פסק הדין, עמוד 17-20
↑  פסק הדין עמו' 33-54
↑  דבע נ"ה 145-3, מדינת ישראל – משרד השיכון נ' יעקב בוכריס
↑  פסק הדין עמו' 35-26
1 2  פסק הדין, עמוד 107-152
↑  פסק הדין, עמוד 67-79
↑  פסק הדין, עמוד 79-94
↑  פסק הדין, עמוד 94-102
↑  פסק הדין, עמודים 147-152
The Legend of Zelda: Breath of the Wild

| --- | --- |

 כללי
 תאריך הוצאה:  3 במרץ 2017 
 סוגה:  משחק פעולה-הרפתקאות
 פיתוח:  נינטנדו
 הוצאה לאור:  נינטנדו
 ארץ מקור:  יפן
 סדרה:  האגדה של זלדה
 דרישות תוכנה
 מנוע משחק:  Havok
 מצבי משחק:  משחק וידאו לשחקן יחיד
 פלטפורמות:  נינטנדו סוויץ', Wii U
 המשחק הקודם:  Hyrule Warriors: Age of Calamity (2020)
 המשחק הבא:  The Legend of Zelda: Tears of the Kingdom
 
 אתר רשמי
 
The Legend of Zelda: Breath of the Wild (בתרגום חופשי: האגדה של זלדה: נשימת הפרא) הוא משחק פעולה והרפתקאות ממוחשב משנת 2017, המהווה חלק מזיכיון משחקי הווידאו "האגדה של זלדה". המשחק פותח והופץ על ידי חברת נינטנדו ויצא לנינטנדו סוויץ' ול-Wii U.
בדומה למשחק הראשון בסדרת המשחקים, גם במשחק זה השחקן מסוגל לחקור עולם שלם. המשימות במשחק כוללות איסוף פריטים שונים, פתירת חידות, ותתי משימות שונות, שהשלמתן מזכה את השחקן בדברים שונים. פיתוח המשחק נמשך חמש שנים.
נכון לתחילת 2019 נמכרו מעל ל-14.27 מיליון עותקים של המשחק ברחבי העולם, מה שהופך אותו למשחק הנמכר ביותר בסדרת המשחקים של זלדה.
חבילות הרחבה בתשלום (DLC)

למשחק יצאו שתי חבילות הרחבה בתשלום המעניקה לשחקן אפשרויות חדשות:
חבילות הרחבה בתשלום (DLC) > The Master Trials

חבילת ההרחבה הראשונה הנותנת לשחקן אפשרות לעבור מספר משימות בהן הוא צריך להרוג מספר מסוים של אויבים, כאשר בסופן השחקן מקבל את היכולת לנצל את מלוא הפוטנציאל של חרב המאסטר. המשימות הופכות לזמינות לאחר שהשחקן השיג 13 לבבות ושלף את חרב המאסטר ממקומה באדמה.
החבילה גם מעניקה לשחקנים מספר בגדים חדשים ללבישה, את סוסה האקסקלוסיבי של הנסיכה זלדה וכן מוסיפה עוד סיפורי צד לעולם המשחק.
חבילות הרחבה בתשלום (DLC) > The Champions' Ballad

חבילת ההרחבה השנייה הנותנת לשחקן אפשרות לעבור מספר משימות שלאחריהן הוא יכול לקבל "חיה אלוהית" משלו דמוית אופנוע עליה לינק יכול לרכוב. בנוסף, לאחר שסיים את משימות ההרחבה, הכוח שהוא מקבל ממפעילי החיות האלוהיות זמין לו לשימוש רב יותר (כאשר בתחילה היה על השחקן לחכות עד שהכוחות ייטענו מחדש).
החבילה גם מעניקה לשחקנים מספר בגדים חדשים ללבישה וכן מוסיפה עוד סיפורי צד לעולם המשחק.
עלילה

המשחק מתרחש בממלכה בדיונית בשם "היירול", כ-10,000 שנה לאחר אירועי המשחקים האחרונים (שכיום נחשבים סיפורי עם). אנשי היירול הגיעו לפריצות דרך טכנולוגיות וכדי לשמור על עצמם, שמא השד המרושע גאנון יחזור בשנית, הם בנו 4 מפלצות רובוטיות בשם "החיות האלוהיות" שאמורות להגן על תושבי היירול. על כל מפלצת רובוטית הפקידו גיבור שתפעל אותה. בנוסף, נבנו שומרים, רובוטים מכניים שתפקידם להילחם בגאנון לצד החיות האלוהיות.
100 שנה לפני אירועי המשחק, גאנון חזר לחיים והחל במלחמה עקובה מדם נגד תושבי היירול. בנוסף, גאנון הרג את ארבעת המפעילים של החיות האלוהיות ומשרתיו השתלטו על החיות האלוהיות ועל רובוטי השומרים ואלו החלו לתקוף את התושבים. לינק, אביר בשירות משפחת המלוכה ניסה להילחם בגאנון, אך נפצע אנושות. כמוצא אחרון, הנסיכה זלדה ביקשה להעביר את לינק למערה מסתורית שם הוא יוכל לנוח ולאגור כוחות לקרב. בינתיים, זלדה כלאה את עצמה ביחד עם גאנון בטירת היירול על מנת שלא יוכל לצאת ולהתפשט, בכך היא מרוויחה זמן עד שלינק יתעורר.
100 שנים לאחר מכן, לינק מתעורר משנתו וחסר זיכרון לגבי מי הוא והיכן הוא נמצא. לינק מקבל את השיקה סלייט ("Sheikah Slate" - בתרגום חופשי: לוחית הצפחה של השיקה): מעין מכשיר דמוי טלפון חכם שאצורה בו אנרגיה אשר מעניקה לו יכולות מיוחדות הקשורות בקסם. ביציאתו מהמערה, לינק פוגש בדמותו של זקן מסתורי שמספר לו על העולם שבו הוא התעורר ומסביר לו על ציד, לחימה וכן על מקדשים שעליו להיכנס אליהם. במידה ולינק יצליח לפתור את רצף החידות בכל מקדש, הוא יקבל כוחות מוגברים.
לאחר שלינק פתר מספר מקדשים, האיש הזקן חושף את עצמו כרוחו של מלך היירול לשעבר, אביה של זלדה שנהרג בקרב נגד גאנון. המלך מספר ללינק מי הוא ומה משימתו - להגיע לטירת היירול, לנצח את גאנון ולשחרר את זלדה מכלאה.
מכאן, השחקן יכול להתקדם בכל דרך שיבחר:
השחקן יכול לגשת ישירות לטירת היירול ולהילחם נגד גאנון (למרות הקושי שבדבר).
השחקן יכול לשחרר את ארבעת החיות האלוהיות ולרתום את כוחן במלחמה נגד גאנון (במידה ולינק שחרר את כל החיות משליטתו של גאנון, משרתיו של גאנון לא יופיעו בקרב הסופי וארבעת רוחות הגיבורים יתקפו את גאנון ביחד עם לינק).
השחקן יכול להגיע למקומות שונים בהיירול שם נמצאים כל הזכרונות שאיבד, מה שפותח סוף אלטרנטיבי למשחק בו לינק וזלדה מתאחדים ומחליטים לבנות את היירול מחדש ביחד.
השחקן יכול למצוא את חרב המאסטר, מה שיכול להקל עליו בקרב נגד גאנון. השחקן גם יכול לעבור שרשרת אימונים סזיפית במטרה לחזק את חרב המאסטר ולהשתמש במלוא הפוטנציאל שלה.
השחקן יכול לפתור את החידות בכל המקדשים שנמצאים בהיירול (120 מקדשים במשחק הבסיס, 136 עם ההרחבה למרות שה-16 האחרים לא נספרים) ובכך להגדיל את מאגר החיים או המאמץ שלו.
כדי להביס את גאנון, לינק נדרש להגיע אל תוך טירת היירול, להתחמק או להילחם במפלצות ובשומרים שמקיפים אותה, ולבסוף להיכנס לחלל המרכזי שם ילחם בגאנון, שהוא הבוס המרכזי של המשחק. אחרי שלינק הביס את צורה זו של גאנון, הוא צריך להילחם ב-"Dark Beast Ganon" (בתרגום חופשי: חיית הגאנון האפלה): מעין חזיר עצום שהוא התגלמות נוספת של גאנון. בקרב הזה, זלדה מדברת ללינק ומעודדת אותו להמשיך בקרב, זאת לאחר שהיא מעניקה לו את קשת האור (באנגלית: Bow of Light) אשר יורה חצי אור עוצמתיים. רק לאחר שלינק הביס גם את Dark Beast Ganon הוא משחרר את זלדה ובכך נגמר המשחק.
לאחר הניצחון על גאנון וסיום העלילה, השמירה חוזרת אחורה לרגע לפני שהשחקן בא להתעמת עם גאנון והשחקן מקבל כוכב. השחקן רשאי להמשיך לטייל בעולם המשחק, לפתור את שאר המקדשים ולסיים את כל סיפורי הצד.
דמויות מרכזיות

לינק - דמות הפרוטגוניסט אותו השחקן מגלם. בתחילת המשחק, לינק מתעורר מתרדמת יזומה אליה הוכנס על ידי משרתיה של הנסיכה זלדה כשהוא חסר זיכרון בנוגע לעברו. לינק הוא אחד מאבירי משפחת המלוכה בהיירול ומושא אהבתה של הנסיכה זלדה. לינק מחזיק במספר יכולות כגון טיפוס, שחיה, דאיה (בעזרת מצנח מיוחד), רכיבה על סוסים ושליטה בחרב המאסטר האגדית. על פי המיתולוגיה של סדרת המשחקים, לינק הוא התגלמות "רוח הגיבור" המחזיק בטרייפורס האומץ.
הנסיכה זלדה - דמות משנית במשחק. בת למשפחת המלוכה בהיירול וצאצאית של האלה היליה. בתו של מלך היירול. ברוב משחקי הסדרה הנסיכה היא דמות "העלמה במצוקה" אותה לינק נדרש להציל מידי גאנון. במהלך כל המשחק זלדה נעולה בטירת היירול ביחד עם גאנון ומתקשרת עם השחקן בנקודות שונות בעלילה בעזרת טלפתיה. בקרב האחרון כנגד גאנון, זלדה מעניקה ללינק מכוחה ונותנת לו את קשת האור איתה לינק מנצח את גאנון באופן סופי. על פי המיתולוגיה של סדרת המשחקים, הזלדה הראשונה היא גלגול נשמתה של האלה היליה (המייסדת של ממלכת היירול) המחזיקה בטרייפורס החכמה ומאז כל זלדה שנולדת בממלכה נושאת את שמה.
גאנון האסון - דמות האנטגוניסט המרכזי במשחק וגלגול נוסף של השד דימייס. במקור, גאנון היה שד בשם דימייס שהנהיג את שבט הגרודו. לאחר קרב נגד לינק וזלדה בעבר, גאנון הטיל קללה לפיה נשמתו תחזור לחיים בכל פעם במטרה להילחם באלו שיחזיק ברוח הגיבור ובגלגולה של האלה היליה (לינק וזלדה בהתאמה). במשחק זה, גאנון כלוא בטירת היירול ביחד עם זלדה ומשתמש בכוחו על מנת להשחית את החיות האלוהיות ואת רובוטי השומרים הפזורים בממלכה. על מנת לנצחו, על לינק להיכנס לטירת היירול, להתחמק או להילחם במפלצות בשירותו של גאנון ולהילחם נגדו. לאחר שלינק מקבל מכוחה של זלדה, הוא מנצח את גאנון באופן סופי. על פי המיתולוגיה של סדרת המשחקים, גאנון הוא גלגול מחדש של השד דימייס המחזיק בטרייפורס הכוח. בניגוד ללינק וזלדה, הגאנון הנוכחי הוא אותו הגאנון שהופיע במשחקים הקודמים בסדרה.
ביקורות

המשחק זכה לביקורות חיוביות מאד, האתר Vgames נתן למשחק 10 מתוך 10, והאתר IGN דירג אותו כמשחק עולם פתוח הטוב ביותר בכל הזמנים.
משחקי המשך

בשנת 2020, חברת נינטנדו השיקה משחק בשם Hyrule Warriors: Age of Calamity ("לוחמי היירול: עידן האסון") שעלילתו מתרחשת 100 שנה לפני עלילת Breath of the Wild ועוקבת אחר קו זמן שונה בו לינק, זלדה ושאר גיבורי הממלכה הוזהרו מראש על בואו של גאנון על ידי רובוט שומר קטן שנשלח אחורה בזמן. בהבינם שגאנון עתיד לתקוף את הממלכה, לינק וחבריו מנסים למנוע את העתיד לבוא ובכך יוצרים קו זמן חדש בו עלילת Breath of the Wild לא התרחשה. משחק זה הוא שונה מ-Breath of the Wild בכך שהוא משחק מבוסס שלבים בהם השחקן צריך לנצח מספר מפלצות במטרה לעבור לשלב הבא, בניגוד למשחק עולם פתוח. כמו כן, המשחק מאפשר לשחקן לשחק עם דמויות נוספות מלבד לינק שלהן יכולות שונות.
ב-15 ביוני 2021 חברת נינטנדו הציגה בתערוכת E3 קדימון למשחק המשך בשם The Legend of Zelda: Tears of the Kingdom ("האגדה של זלדה: דמעות הממלכה"). המשחק יצא ב-23 במאי 2023 בלעדית לקונסולת הנינטנדו סוויץ' (בניגוד למשחק הקודם שהיה זמין גם לקונסולת ה-Wii U).
ראו גם

האגדה של זלדה
Hyrule Warriors: Age of Calamity
לינק (האגדה של זלדה)
The Legend of Zelda: Tears of the Kingdom
הערות שוליים

↑  48 Things You STILL Didn't Know In Zelda Breath Of The Wild, נבדק ב-2022-11-11
↑  Beating Ganon Right Away!? - Going Straight to Ganon in Breath of the Wild, נבדק ב-2022-11-11
↑  The Legend of Zelda: Breath of the Wild, The Legend of Zelda: Breath of the Wild for the Nintendo Switch™ home gaming system and Wii U™ console (באנגלית)
↑  דירוג משחקי עולם פתוח IGN
↑  Sequel to The Legend of Zelda: Breath of the Wild - E3 2021 Teaser - Nintendo Direct, נבדק ב-2022-11-16
↑  The Legend of Zelda™: Tears of the Kingdom for Nintendo Switch - Nintendo Official Site, www.nintendo.com (באנגלית אמריקאית)
↑  The Legend of Zelda: Tears of the Kingdom – Coming May 12th, 2023 – Nintendo Switch, נבדק ב-2022-11-16
| --- | --- |
בקרת זהויות :  NLI: 987012493038505171  BnF: cb45382492d (data)  LCCN: no2020033378  MusicBrainz work: 0116a76f-9b61-4297-aa71-f58c83efe03d  VIAF: 25158367571601280012   WorldCat (עם VIAF): 25158367571601280012
זרזיר (יישוב)

הכפר עיאדאת בשנת 2011
זַרְזִיר (בערבית: زرزير, לעיתים נקרא בית זרזיר) היא מועצה מקומית במחוז הצפון בישראל.
היסטוריה

ב־1968 צורפה שטח זרזיר למועצה אזורית יזרעאל, וזרזיר הוכרה כיישוב ב־1972. ב־1975 הוכר גם השבט עיאדאת ליישוב. זרזיר הוכרזה כמועצה מקומית בשנת 1996.
אוכלוסיית זרזיר

אוכלוסיית היישוב מורכבת מבני חמישה שבטים בדואים. מכיוון שהיישוב הוא רב שבטי, נקרא שמו על שם השם הגאגורפי ההיסטורי ח'ירבת זרזיר, שם שניתן למקום בזכות עצי הזית הרבים הגדלים בו שהיוו משיכה לזרזירים.

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בזרזיר 9,111 תושבים, מתוכם 9,101 תושבי ישראל (מקום 186 בדירוג רשויות מקומיות בישראל).  שינוי בגודל האוכלוסייה ‎+0.7% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 53.9%. השכר החודשי הממוצע של שכיר במשך שנת 2021 היה 7,265 ש"ח (ממוצע ארצי: 11,330 ש"ח).
אוכלוסיית זרזיר > שבט מזאריב

שבט זה הוא הגדול מבין שבטי זרזיר, הוא מונה כ-2,700 תושבים. הוא נקרא מזאריב על שם האזור הגאוגרפי הנמצא בו, ואדיות בצורה של מרזבים (מרזב: בערבית מזראב, רבים: מזאריב). רוב בני השבט עוסקים בתחום הביטחון (בצה"ל ובמשטרת ישראל ושירות ביטחון כללי). בראשית שנותיו של צה"ל הצטרפו בני השבט כגששים ליחידות העילית הבולטות ביניהן היו אגוז וסיירת שקד שלימים פיקד עליה עמוס ירקוני (עבד אל מג'יד מזאריב) שהיה לקצין הבדואי הראשון בצה"ל. בני השבט עוסקים בתחומים נוספים כגון: בחקלאות הכוללת בעיקר גדולים של צאן ובקר, ובתעשייה (בעיקר בתחום המַסגרות). שבט מזאריב מתחלק לארבע משפחות מרכזיות: חנאחנה (תת שבט של מטה השבטי: אל-נעים אשר שולטים כיום במדבריות סוריה וצפון ירדן), עבידאת  ח'דור (בדואים מעיראק) וח'לאילה (שמוצאם מחברון, היא אל-ח'ליל). השבט מתנהל בצורה עצמאית ועם זיקה מינימלית ליישוב זרזיר. לשבט יש בית ספר יסודי, מסגד המנוהל באופן עצמאי, בית קברות עצמאי ואף ועד הנהגה פנימי אשר מובל על ידי מספר מצומצם של מכובדי השבט. שבט זה כמו שאר השבטים מאופיין בדיאלקטיקת הלהג השונה משבטים אחרים, ובוודאי שונה גם מכפרים פלאחיים שבאזור. זה מתבסס בעיקר על התרבות הייחודית שפיתחו לעצמם בני שבט זה.
אוכלוסיית זרזיר > שבט גריפאת

מוצאו של השבט הוא משבט ערב אל־מוואלי השוכן כיום בצפון סוריה. במאה ה־18 גיוייסו מהשבט לוחמים להגנה על עלי, בנו של דהאר אל-עומר שעמו היו בברית הגנה ועם הזמן התגבשו לשבט עצמאי בגליל.ב־1946 קנה מוח'תר שבט ג'ריפאת קרקעות מהכפר עילוט בפיצויים שקיבל מקק"ל תמורת פינוי שטחים במפרץ חיפה בהם התגורר שבטו. מונה 2,500 נפשות. בני השבט משויכים לאב אחד, כל בני השבט קרובי משפחה ובעלי יחוס משפחתי מדויק וברור בשונה משבטים אחרים. בני השבט מתגוררים במקום אחד ואחוז האקדמאים מביניהם גבוה יחסית לשבטים האחרים. ראש המועצה המקומית משנת 2013 הוא עאטף גריפאת, בן לגרעין המייסד של היישוב זרזיר משבט גריפאת. השבט מתנהל פנימית לפי חוקי השבטים הבדואים. חיצונית, בני השבט מנהלים את העניינים יחד עם ראש המועצה לפי חוקי המדינה. רבים מבני השבט משרתים בכוחות הביטחון ובמערכת החינוך וחלק גדול עוסקים בגידולי צאן וסחר בבעלי חיים, במשלח יד פרטיים, ושכירים בענף החקלאות.
אוכלוסיית זרזיר > שבט אלהייב אבו סיאח

מוצאו של שבט אלהייב אבו סיאח משבט אל־ג'בור, שבט תימני שנדד במאה ה־17 לחצי האי ערב ומשם לעיראק וסוריה. בתחילת המאה ה־19 הביא סכסוך על אדמות מרעה את השבט לנדוד לכיוון נהר חבור, ובאמצע המאה ה־19 התיישבו בדרום עמק החולה. התחזקות השבט הביאה לפיצולו בידי הממשל הע'ותמאני, ואחת ממשפחותיו הגיעה לאזור החורש בזרזיר ב־1943 והתיישבה בגבעת אבו סיאח.
השבט קשר את גורלו בגורל העם היהודי עוד מימי המנדט הבריטי, ברית שנוסדה על ידי שייח' השבט חוסיין אל-הייב, "אבו יוסף", מכפר בית זרזיר שבגליל התחתון ומפקד הפלמ"ח יגאל אלון, שפעל לצרף לפלמ"ח פלוגה של 70 בדואים שכונתה "פל-הייב". חוסיין אלהייב היה גם הבדואי הראשון בישראל שקיבל דרגת אלוף-משנה, הדרגה הגבוהה ביותר שקיבל בדואי (לאחריו קיבלו שני בני הכפר זרזיר דרגה זו), וזאת לאור שירותו ביחידת הגששים בצה"ל, יחידה שהיה עבורה האב והמייסד. רבים מבני שבט אלהייב נהרגו עוד לפני קום המדינה וכן במערכות ישראל. מייסד ומקים המועצה המקומית בזרזיר בשנת 1996 הוא סגן-אלוף חסן הייב שכיהן עד שנת 2013 ברציפות כיו"ר המועצה המקומית בכפר וכיו"ר הפורום הבדואי בארץ. השבט נחשב לשבט הגדול מבין השבטים הבדואים בצפון הארץ (זרזיר, טובא, עיילבון, וערב אל-הייב) ואף נחשב לאחד מחמשת השבטים הבדואים הגדולים בעולם בעל מורשת היסטורית.
אוכלוסיית זרזיר > שבט ג'ואמיס

שבט ג'ואמיס מונה כ-1,200 נפשות שכולם קרובי משפחה. בני השבט עוסקים בתחום הביטחון (בצה"ל ובמשטרת ישראל), בחקלאות ובתעשייה בעיקר בתחום המסגרות. לשבט יש בית ספר יסודי עצמאי, מסגד, בית קברות, וועד הנהגה פנימי אשר מובל על ידי מספר מצומצם של מכובדי השבט.
אוכלוסיית זרזיר > שבט עיאדאת

השבט מונה כ-1,000 נפשות שכולם קרובי משפחה. השבט נחשב לשבט משכיל מבחינת שיעור האקדמאים בו. מקורו של השבט מבדואים נודדים מאזור סוריה ולבנון, והוא התיישב בזרזיר בשנת 1974. עיקר התעסוקה לבני הכפר בהוראה במשרד החינוך ובתעשייה במפעלים הנמצאים באזור. חלק גדול מהשבט משרת בצה"ל.
ראו גם

מחלף זרזיר
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
1 2 3 4 5  הנתונים לפי טבלת רשויות מקומיות של למ"ס עבור 
סוף 2022
↑  הנתונים לפי טבלת מדד חברתי כלכלי של למ"ס נכון לשנת 2021
1 2 3 4  ארנון מדזיני, זרזיר: גאוגרפיה חברתית ופוליטית של יישוב בדווי רב-שבטי בגליל, אופקים בגאוגרפיה 98, 2020, עמ' 33–53‏, JSTOR 27163211
↑  פרופיל זרזיר באתר הלמ"ס
↑  ד"ר תומר מזאריב, תהליך השתלבות הבדווים בערים ובכפרים הערביים בגליל: היבטים היסטוריים, חברתיים ותרבותיים, מתחילת המאה ה-18 ועד לסוף המאה ה-20, חיפה: אוניברסיטת חיפה, 2016
↑  שי לוי, ‏סודות המעקב נחשפים: כך עובדת יחידת הגששים, באתר ‏מאקו‏, 24 באפריל 2014
↑  שם
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
| --- | --- |
בקרת זהויות :  NLI: 987007590410505171  VIAF: 317132772   WorldCat (עם VIAF): 317132772 
מסגד ביישוב
8 (מספר)

| --- | --- |
 כתיב עשרוני:  8
 במילים:  שמונה
 מספר סודר:  השמיני
 גימטריה:  ח
 גורמים ראשוניים:   \ 2^{3}
 כתיב רומי:   \ VIII
 כתיב בינארי:  1000
 כתיב הקסדצימלי:  8
8 היא ספרה המשמשת בכתיבת מספרים לפי בסיס עשרוני (ולפי כל בסיס גדול מ-8, כגון בסיס הקסדצימלי).
במתמטיקה

ספירה על בסיס אוקטלי, שמשתמשים בה בתחום המחשבים, מבוססת על בסיס 8.
מבחן התחלקות: מספר שלם מתחלק ב-8 אם ורק אם המספר שיוצרות שלוש ספרותיו הימניות מתחלק ב-8.
8 הוא המספר השישי בסדרת פיבונאצ'י.
8 הוא מספר הרשאד בכל בסיס, פרט לבסיס 6
מצולע עם 8 צלעות הוא מתומן.
בתרבות > ביהדות

8 (במילים בלשון זכר: שמונָה; בלשון נקבה: שמונֶה) הוא המספר הטבעי הבא אחרי 7 והבא לפני 9
בהגות היהודית הספרה 8 מסמלת את העל טבעי. כי 7 מסמל את העולם וימי בריאתו, ולכן ברית המילה והסרת העורלה הטבעית נעשית ביום השמיני.
בתרבות > בדתות אחרות

בסימבוליזם הנוצרי, מייצג 8 את החיים שלאחר המוות, וההתחלה החדשה בעולם הבא.
בסין נחשבת הספרה 8 למספר מזל ולכן מרבים לקבוע אירועים בתאריכים עם ספרה זו. אולימפיאדת 2008 בבייג'ינג נפתחה ב-8 באוגוסט 2008 - 08.08.08 - עקב סיבה זו.
הדהרמאקרה הוא סמל בודהיסטי בצורת גלגל בעל שמונה חישורים. תורתו העיקרית של הבודהה – ארבע האמיתות הנאצלות – ממשיכה כדרך המתומנת הנאצלת והבודהה מדגיש את חשיבותן של שמונה ההשגות או הג'האנה.
בתרבות > בתחומים אחרים

בנומרולוגיה, המספר 8 מסמל את האינסוף. הוא מסמל את ההשלמה של פעולה מסוימת, אך גם מייצג התחלות חדשות.
האתונאים חלקו כבוד לתסאוס ביום השמיני של כל חודש
אם מפני שבא מלראשונה מטרויזין לאתונה ביום השמיני לחודש היקאטומבייאון..או מפני שהם סבורים שמספר זה ראוי לו יותר ממספר אחר, מאחר שהוא בנו של פוסידון כפי שאומרים. כי גם לפוסידון הם חולקים כבוד ביום השמיני של כל חודש, כי המספר שמונה שהוא המעוקב הראשון של מספר זוגי והכפל של המרובע הראשון מסמל כראוי את כוחו היציב ללא זיע של אל זה, שאנו מכנים אותו מכונן הארץ ומעמידה
הערות שוליים

↑  מהר"ל גבורות ה' פרק מ'
↑  פלוטרכוס, חיי אישים: אנשי יוון ורומי - תיסיבס, ל"ו
| --- | --- |
בקרת זהויות :  NLI: 987007533688305171  GND: 4200585-1  LCCN: sh85041394 
תמנון בעל שמונה זרועות
המספר 8 על בול שהונפק לכבוד יום העצמאות השמיני, בשנת 1956, בעיצובם של האחים שמיר
פולינום טריגונומטרי

באנליזה נומרית ובאנליזה מתמטית, פולינום טריגונומטרי הוא צירוף ליניארי סופי של פונקציות מהצורה (sin (nx ו-(cos (nx כאשר n הוא מספר טבעי אחד או יותר. מקדמי הפונקציות עשויים להיות מספרים ממשיים, עבור פונקציות ממשיות; או מרוכבים, ואז הפולינום הוא למעשה טור פורייה סופי.
הפולינומים הטריגונומטריים שימושיים ביותר, למשל באינטרפולציה טריגונומטרית המשמשת לאינטרפולציה של פונקציות מחזוריות. הם משמשים גם בהתמרת פורייה בדידה.
שמם שם הפולינומים הטריגונומטריים נובע מהאנלוגיה שיש בינם לבין פולינומים אלגבריים: הפונקציות (sin(nx ו-(cos(nx אנלוגיות לחד-איברים (מונומים), ובמקרה המרוכב, מרחב הפולינומים הטריגונומטריים נפרש על ידי חזקות חיוביות ושליליות של  e^{ix}.
הגדרה פורמלית

כל פונקציה T מהצורה:
כאשר  \forall _{0\leq n\leq N}\quad a_{n},b_{n}\in \mathbb {C} , נקראת פולינום טריגונומטרי מרוכב ממעלה N.
בעזרת נוסחת אוילר, ניתן להציג את הפולינום גם בצורה:
אם נגביל את המקדמים לשדה הממשיים (כלומר ניקח  a_{n},b_{n}\in \mathbb {R} ), יתקבל פולינום טריגונומטרי ממשי.
תכונות

ניתן לחשוב על פולינום טריגונומטרי בתור פונקציה מחזורית מעל הישר הממשי, עם מחזור שהוא כפולה של 2π או בתור פונקציה מעל מעגל היחידה.
מכך עולה כי הפולינומים הטריגונומטריים הם קבוצה צפופה במרחב הפונקציות הרציפות על מעגל היחידה, עם נורמת הסופרימום. זהו מקרה פרטי של משפט הקירוב של ויירשטראס. באופן קונקרטי, לכל ε > 0 ולכל פונקציה רציפה f, קיים פולינום טריגונומטרי T כך שלכל z מתקיים ƒ(z) − T(z)| < ε|. לפי משפט פייר, הממוצעים החשבוניים של הסכומים החלקיים של טור פורייה של f מתכנסים במידה שווה אל f, וכך מתקבלת דרך מפורשת למצוא פולינום טריגונומטרי שמקרב את f.
לפולינום טריגונומטרי ממעלה N יש לכל היותר 2N שורשים בכל קטע מהצורה [a, a + 2π) כך ש-a ממשי, אלא אם כן מדובר בפונקציית האפס.
ראו גם

פולינום
טור פורייה
2005 בטלוויזיה בישראל
פרסים > פרס האקדמיה לטלוויזיה

מגזין פנאי ובידור: "ערב טוב עם גיא פינס"
תוכנית בידור: "ארץ נהדרת"
פרסים > פרס מסך הזהב

תוכנית השנה: "ארץ נהדרת"
תוכנית בידור: "ארץ נהדרת"
דרמה יומית: "השיר שלנו"
תוכנית מציאות: "כוכב נולד 3"
תוכנית מגזין: "ערב טוב עם גיא פינס"
תוכניות וסדרות

בשנת 2005 נוצרו כמה תוכניות וסדרות ישראליות. להלן חלק מהתוכניות:
תוכניות וסדרות > בידור

"ארץ נהדרת" (2003-רץ) - תוכנית בידור הומוריסטית מצליחה, של היוצר מולי שגב, בכיכובם של אורנה בנאי, טל פרידמן וקומיקאים מצליחים אחרים.
"יצפאן" (2001-2006) - תוכנית מערכונים ובידור בהנחיית אלי יצפאן.
"מה זה השטויות האלה?" (2005-2011) - תוכנית קומית-דקומונטרית בכיכובה של עדי אשכנזי.
"אסתי המכוערת" (2003-2006) - תוכנית קומית-דרמטית בכיכובם של שייקה לוי וריקי בליך.
"קצרים" - תוכנית מערכונים סאטירית בהשתתפות קרן מור, מוני מושונוב, ריקי בליך ויובל סגל.
"אחורי החדשות" (2003-2005) - תוכנית הומור וסאטירה ששודרה בערוץ 10, בהגשת יאיר ניצני.
"ערב טוב עם גיא פינס" (1997-2008) - תוכנית פנאי, בידור ורכילות בהנחיית גיא פינס.
תוכניות וסדרות > דרמה

"בסימן ונוס" - מיני סדרה ישראלית בת שלושה פרקים, אשר שודרה בשנת 2005, בבימויו של גור בנטביץ', בערוץ הוט 3 של חברת הטלוויזיה בכבלים הוט. בהשתתפות יהודה לוי, גורי אלפי, נטע גרטי,
"לתפוס את השמים" - סדרת דרמה ישראלית, העוסקת במשפחה חילונית מתל אביב. אבי המשפחה נמצא בתהליכי חזרה בתשובה.
תוכניות וסדרות > סדרות יומיות

"טלנובלה בע"מ" - היא סדרת טלוויזיה דרמטית-קומית יומית ישראלית המשתייכות לז'אנר הטלנובלה מבית היוצר של ערוץ הוט 3 ושל "דרסט הפקות", בהשתתפות טלי שרון, עפר שכטר ויעל בר זוהר.
"השיר שלנו" - דרמה מוזיקלית יומית חדשה ב-yes, בהשתתפות נינט טייב ורן דנקר.
תוכניות וסדרות > תוכניות מציאות ושעשועונים

"כוכב נולד" עונה שנייה - תוכנית בידור, המופקת על ידי "טדי הפקות", בה מתנהלת תחרות גילוי כישרונות מוזיקלית בין מספר משתתפים (מבוסס על אליל אמריקני, ארצות הברית).
"הכספת" (2000-2007) - שעשועון טריוויה בהנחיית גבי גזית. הונחתה בעבר על ידי ארז טל.
תוכניות וסדרות > תוכניות אקטואליה אירוח וחדשות

"כתבנו בצפון יוצא לפגישה" - תוכנית תחקיר וראיונות בהנחיית ובהגשת מנחם הורוביץ.
"כלבוטק" (2000-2006) – תוכנית תעודה ותחקיר, העוקבת אחר שערוריות ורמאויות. בהנחיית רפי גינת.
| 0 | 1 | 2 |
| --- | --- | --- |
| הקודמת: 2004 בטלוויזיה בישראל | שנים בטלוויזיה בישראל  2005 בטלוויזיה בישראל | הבאה: 2006 בטלוויזיה בישראל |
גמלוס

| --- | --- |

 לידה:  19 רומא, האימפריה הרומית 
 הוצאה להורג:  37 (בגיל 18 בערך) רומא, האימפריה הרומית 
 מדינה:  רומא העתיקה 
 מקום קבורה:  מאוזוליאום אוגוסטוס 
 
גמלוס
טיבריוס יוליוס קיסר נירון (10 באוקטובר 19–38) הידוע בכינויו גמלוס, היה אציל רומאי מן השושלת היוליו-קלאודית. הקיסר אוגוסטוס היה דודו מדרגה שלישית (אח של סבתו רבתא, אוקטביה), הקיסר טיבריוס היה סבו מצד האב, הקיסר קליגולה היה בן דודו מצד אמו, הקיסר קלאודיוס היה דודו מצד אמו, והקיסר נירון היה הבן של בת-דודתו, אגריפינילה.